《同张少府和厍狄员外夏晚初霁南省寓直时…节度判官之作》
唐代·寇坦

黄绶归休日，仙郎复奏馀。晏居当夏晚，寓直会晴初。

露散星文发，云披水镜虚。高才推独唱，嘉会喜连茹。

月色摇春闼，香烟霭暝庐。千门传夜警，万象照阶除。

少孺嘉能赋，文强阅赐书。兼曹谋未展，入幕志方摅。

为奉灵台帛，恭先待漏车。贞标不可仰，空此乐樵渔。

作者简介：寇坦，唐开元时人。存诗二首。